**І аралық бақылау тапсырмалары:**

**І вариант**

1. Берілген сөз тіркестерінің мәнін қалай түсінетіндігіңізді жазып беріңіз. Басқалардың жетегінде кетпеу, жұрт пікірімен санаса білу, толық мінезді адам, рухани дүниесі бай адам, тума қасиеттер.

2. Қазақ халқының дүниетанымына байланысты өз ойыңызды, пікіріңізді білдіріңіз.

3. Өзіңізге ұнайтын Абайдың қара сөздерінің біріне талдау жасаңыз.

4. Берілген нақыл сөздердің мағынасын түсіндіріңіз.

 Байыптылық – мінездің негізі. (О. Бальзак)

 Мінезі бірқалыпты адамдардың өмірі де жайма-шуақ. (Демокрит)

Адамның баласына қонған бақыттың тұрақты болуы жақсы мінез-құлыққа байланысты. (Әл-Фараби).

5. Ы. Алтынсарин туралы не білесіз?

**ІІ вариант**

1. Берілген сөз тіркестерінің қазақша баламасын беріңіз.

 По народному обычаю, мировозрение народа, хозяйство кочевого народа, казакская юрта, пословица, поговорка, красноречивые слова, духовная культура, социальные группы, кочевой народ, уровень развития.

2. Ұлттық құндылыққа байланысты өз ойыңызды, пікіріңізді білдіріңіз.

3. Өзіңізге ұнайтын Абайдың қара сөздерінің біріне талдау жасаңыз.

4. Берілген нақыл сөздердің мәнін түсініңіз, идеясын түсіндіріңіз.

 Адам тек адамдар арасында ғана адам бола алады. (И.Бехер)

 Адамды табиғат жаратқанымен, оны өсіріп тәрбиелейтін қоғам. (В.Г. Белинский)

Қоғам қажетін ойламай тұрып, жеке адамның қажетін білу мүмкін емес. (А.С.Макаренко)

5. Ш.Уәлиханов туралы не білесіз?

**ІІ аралық бақылау тапсырмалары**

**І вариант**

1. Ж.Аймауытовтың «Баланы бұзуға, түзеуге себеп болатын бір шарт – жас күнде көрген өнеге» деген сөзі негізінде эссе жазыңыз.

2. Берілген сөздердің мағынасын жазыңыз.

Қанағатсыздық, жеркеніш, беріктік, бекіту, үйлесім.

3. Мына сөздер мен сөз тіркестерін басқа сөздермен беріп көріңіз.

Рухани тәрбие, ізгі сезімдерін тәрбиелеу, игі ойларын тәрбиелеу, ақыл-ойдың ұйқыдағы кезеңі, тәрбиенің табиғи болуы.

4. М. Жұмабаевтың педагогикалық көзқарасы туралы жазыңыз.

5. «Эмоция мен сезім» тақырыбы төңірегінде пікіріңізді жазыңыз.

**ІІ вариант**

1. Ж.Аймауытовтың «Нашар жаннан осал мінездер туады» деген сөзі негізінде эссе жазыңыз.

2. Берілген сөздердің мағынасын жазыңыз.

Тәркілеу, ұлтжандылық, үндеу, сөгіс.

3. Мына сөздер мен сөз тіркестерінің мағынасын түсіндіріңіз

Еркін тәрбие, кері тәрбие, қол еңбегі, жүрек діні, табиғи қалпы, қыспақсыз басшылық жасау.

4. Ж.Аймауытовтың педагогикалық көзқарасы туралы жазыңыз.

5. «Қазақстандағы діни ағымдар» тақырыбы төңірегінде пікіріңізді жазыңыз.